Igor Prosvirnin
Igor Prosvirnin (sündinud 13. veebruaril 1957 Berliinis) on Eesti sõudetreener, Valeri Prosvirnini isa. 182 cm, 82 kg. Lõpetas 1974 Rostovis Doni ääres 56. keskkooli ja 1979 Rostovi Masinaehituse Instituudi. Töötanud 2008–10 OÜ-s Intermetalsteel tehnikadirektorina. Harrastas sõudmist 1973–83. Saavutanud 1977 NL-i juunioride ja NL-i relvajõudude mv-tel paarisaerulisel neljapaadil 2. koha. Tulnud 1981 paarisaerulisel neljapaadil Eesti meistriks. Meistersportlane (1979). Aastast 1997 tegutsenud vabatahtliku treenerina Tallinna Sõudeklubis. Õpilasi: Valeri Prosvirnin, Ronald Väli, Cristofer Hillep.